Document ID: 31994R1519

ΚΑΝΟΝΙΣΜΟΣ (ΕΚ) αριθ. 1519/94 ΤΗΣ ΕΠΙΤΡΟΠΗΣ της 29ης Ιουνίου 1994 για συντηρητκά μέτρα στον τομέα του βοείου κρέατος για τον Ιούλιο 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 5 και 155,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1096/94 της Επιτροπής (2),
Εκτιμώντας:
ότι ο κανονισμός (ΕΟΚ) αριθ. 2068/92 του Συμβουλίου (3) καθόρισε τις τιμές παρεμβάσεως των χονδρών βοοειδών που εφαρμόζονται κατά τη διάρκεια δύο περιόδων από την 1η Ιουλίου 1994 έως τις 30 Ιουνίου 1996-
ότι, βάσει του άρθρου 3 παράγραφος 1 του κανονισμού (ΕΟΚ) αριθ. 805/68, πρέπει να καθορίζεται ετησίως, πριν από την αρχή της περιόδου εμπορίας, μια τιμή προσανατολισμού για τα χονδρά βοοειδή, για τη λειτουργία του καθεστώτος συναλλαγών- ότι η περίοδος εμπορίας 1993/94, που παρατάθηκε από τον κανονισμό (ΕΚ) αριθ. 719/94 του Συμβουλίου (4), λήγει στις 30 Ιουνίου 1994- ότι, παρά τις προσπάθειες που ανελήφθησαν από την Επιτροπή, το Συμβούλιο μέχρι σήμερα δεν είχε εγκρίνει την προαναφερθείσα τιμή για την περίοδο εμπορίας 1994/95- ότι η Επιτροπή, σε εφαρμογή των εντολών που της έχουν ανατεθεί από τη συνθήκη, οδηγείται να λάβει τα απαραίτητα συντηρητικά μέτρα για να εξασφαλισθεί η συνέχεια της λειτουργίας του καθεστώτος των συναλλαγών κατά τον Ιούλιο 1994 και, ειδικότερα, των εισαγωγών στον τομέα του βοείου κρέατος- ότι τα μέτρα αυτά λαμβάνονται συντηρητικά και δεν προδικάζουν τις μεταγενέστερες αποφάσεις που θα θεσπισθούν από το Συμβούλιο για την περίοδο από 1ης Ιουλίου 1994 έως 30 Ιουνίου 1995-
ότι, για τον καθορισμό της τιμής που θα ληφθεί υπόψη για τον υπολογισμό των εισφορών κατά την εισαγωγή, πρέπει να ληφθεί υπόψη η τιμή που εφαρμόστηκε κατά την περίοδο 1993/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τον Ιούλιο 1994, η τιμή που θα ληφθεί υπόψη ως τιμή προσανατολισμού των χονδρών βοοειδών για την εφαρμογή των εισφορών κατά την εισαγωγή καθορίζεται σε 197,42 Ecu ανά 100 χιλιόγραμμα ζωντανού βάρους.
Άρθρο 2
Ο παρών κανονισμός αρχίζει να ισχύει από την 1η Ιουλίου 1994.
Οι διατάξεις του παρόντος κανονισμού εφαρμόζονται με την επιφύλαξη των αποφάσεων που θα θεσπισθούν ενδεχομένως μεταγενέστερα από το Συμβούλιο για την περίοδο από 1ης Ιουλίου 1994 έως 30 Ιουνίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1994.

Labels: 3
2
17
6